Belçikalı Mariya-Kristina (III Leopoldun qızı)

Belçikalı Mariya-Kristina Dafne Astrid Yelizaveta Leopoldina (; ) — Belçika kralı III Leopoldun ikinci evliliyindən doğulan qızı, Belçika şahzadəsi. Kralın gizli evliliyindən dünyaya gəlməsi səbəbilə, şahzadə titulu daşımasına baxmayaraq Belçika taxt-tacından məhrum edilmişdir.

6 fevral 1951-ci ildə Laykendə dünyaya gəldi. Atası Belçika kralı III Leopold, anası isə onun gizlicə evləndiyi ikinci xanımı Mariya Lilyan Baeldir. 8 martda keçirilən mərasimlə vəftiz edildi və ögey qardaşı olan Boduen vəftiz atası oldu. Valideynlərinin gizlicə evlənməsi səbəbilə Mariya-Kristina kralın rəsmi övladı olaraq qəbul edilsə də, Belçika taxt-tacından məhrum edildi. Ancaq doğulduğu il atası III Leopold taxtdan əl çəkdirildi və ögey qardaşı olan Boduen taxta çıxdı. 1960-cı ilədək ailəsiylə birlikdə Layken sarayında yaşadı. Ardından ailəsiylə birlikdə hökumət tərəfindən onlara təsis edilən bir digər malikanəyə köçürüldülər və Mariya-Kristina ilk təhsilinə burada başladı.

1981-ci ildə 3 aylıq bir təlimlə bağlı Kanadanın Toronto şəhərinə göndərildi. Ancaq sərbəst həyat tərziylə tanışan Mariya-Kristina Belçikaya dönmədi. Elə həmin il özündən 13 yaş böyük, dul bir pianist olan Paul Druker ilə evləndi. Cəmi 5 həftə sonra ayrılan cütlüyün boşanma prosesi 1985-ci ildə tamamlandı. Bütün bu illər ərzində vəftiz atası olan ögey qardaşı Boduenin göndərdiyi maddi dstəklə yaşadı. 1983-cü ildə atasının vəfatıyla Belçikaya qayıtsa da, cənazə mərasiminə qatılmadı. 28 sentyabr 1989-cu ildə əslən fransız olan restoran sahibi Jan-Paul Qorqueslə evləndi və Kaliforniyaya köçdü. Cütlüyün bu nigahdan övladı olmadı.

Ögey qardaşı Boduenin və anası Mariya Lilyan Baelin vəfatları səbəbilə dəvət edilsə də, Belçikaya qayıtmadı. 2005-ci ildə öz xatirələrini nəşr etdirdi və bu xatirələrində ailə üzvlərini, eləcə də anasını sərt bir dillə tənqid etdi. Eyni zamanda Belçikada monarxiyanın ləğv edilməsini tövsiyə etdi.

 Mənbə 

 Séguy, Philippe (2008-04-29). "Léa de Belgique: Il faut en finir avec le malheur". Point de Vue (in French): 18–21
 "La Princesse Esmeralda de Belgique filme le Parc des Virunga - Parc National des Virunga"
 "A wife loved by a king but not her people". The Sydney Morning Herald. 20 June 2002
 "H R H Princess Liliane of Belgium". The Daily Telegraph. 10 June 2002
 Geais, Pierrick (12 February 2021). "L'histoire d'amour du roi Léopold III qui a scandalisé la Belgique". Vanity Fair (in French)

 İstinadlar